skryfwerk gedoen het, het die persoon egter geken en nou is die inligting is jare later van minder nut.
'n Besondere geluk met onbekende mense was so paar jaar gelede toe ek by oom Hennie 'n foto raakgeloop het van twee burgers net na die Anglo-Boere oorlog. Dit was blykbaar die gebruik om jou te laat afneem in die klere wat jy gedra het toe vrede gesluit is in 1902. Agterop die foto was geskryf: "T.A. Kruger". Voor op die foto staan geskryf: "Burghersdorp. From the Feldt. Jun 10, 1902 " Daar was egter twee mense op die foto en ongelukkig het hulle ongeidentifiseer gebly.
'n Paar jaar later ontvang ek 'n foto van Amanda af en sy noem dat dit 'n foto van haar oupagrootjie Hendrik Bernardus Kruger. Ek was natuurlik lekker verbaas toe ek die foto sien en het dadelik besef dat ek al die foto van tevore gesien het. Die foto was nie meer in 'n goeie toestand nie maar daar is agter op die foto geskryf.
Soms pas die stukkies van 'n legkaart sommer net skielik inmekaar en dit is presies wat gebeur het met my soektog na T.A Kruger. My oupagrootjie en sy broer het 'n neef gehad Tjaart Andries Kruger gebore in 1864. Ek het ontdek dat hy is gevangenne geneem is deur die Engelse op 9 Mei 1902 te Steenkampsberg, slegs weke voor die einde van die oorlog. Daar was nie tyd om hom weg te voer na Indie of Ceylon nie en hy is moontlik gevangene gehou in Simonstad of Groenpunt. Hy is dus vrygelaat toe vrede verklaar is en is huistoe met die bondeltjie besittings wat op die foto verskyn.